pythainlp/thailaw-v1.0 huggingface dataset:
ประกาศกระทรวงพาณิชย์

เรื่อง หลักเกณฑ์และวิธีการจ่ายเงินสมทบเพื่อเป็นค่าใช้จ่าย

ของบริษัทกลางคุ้มครองผู้ประสบภัยจากรถ จํากัด

-----------------------------------------------

          อาศัยอํานาจตามความในมาตรา 5 และมาตรา 10 ทวิ แห่งพระราชบัญญัติคุ้มครองผู้ประสบภัยจากรถ พ.ศ. 2535 ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ 3) พ.ศ. 2540 รัฐมนตรีว่าการกระทรวงพาณิชย์ ประกาศหลักเกณฑ์และวิธีการจ่ายเงินสมทบเพื่อเป็นค่าใช้จ่าย ของบริษัทกลางคุ้มครองผู้ประสบภัยจากรถ จํากัด ไว้ดังต่อไปนี้


ข้อ ๑ ในประกาศนี้

          “บริษัทจํากัด” หมายความว่า บริษัทตามกฎหมายว่าด้วยการประกันวินาศภัยที่ได้รับใบอนุญาตให้ประกอบกิจการประเภทประกันภัยรถ ซึ่งเป็นผู้ถือหุ้นของบริษัทกลางคุ้มครองผู้ประสบภัยจากรถ จํากัด


ข้อ ๒ ให้บริษัทจํากัดจ่ายเงินสมทบให้แก่ บริษัทกลางคุ้มครองผู้ประสบภัยจากรถ จํากัด ภายในสิบวันนับแต่วันสิ้นรอบสามเดือน ในอัตราร้อยละสองจุดห้าของเบี้ยประกันภัยที่ได้รับจากผู้เอาประกันภัยตามพระราชบัญญัติคุ้มครองผู้ประสบภัยจากรถ พ.ศ. 2535

          การคํานวณเบี้ยประกันภัยที่ได้รับจากผู้เอาประกันภัยตามวรรคหนึ่ง ให้ใช้เกณฑ์สิทธิ โดยให้นําเบี้ยประกันภัยที่เกิดขึ้นในรอบสามเดือนใด แม้ว่าจะยังไม่ได้รับชําระในรอบสามเดือนนั้นมารวมคํานวณเป็นเบี้ยประกันภัยของรอบสามเดือนนั้น


ข้อ ๓ การจ่ายเงินสมทบตามข้อ 1 ให้บริษัทจํากัดจ่ายดังนี้

          (1) เงินสด เช็ค หรือดร๊าฟ

          (2) โอนเงินจ่ายเข้าบัญชี บริษัทกลางคุ้มครองผู้ประสบภัยจากรถ จํากัด ที่ฝากไว้กับธนาคารพาณิชย์


ข้อ ๔ ในกรณีที่บริษัทจํากัดจ่ายเงินสมทบเป็นเช็คหรือดร๊าฟ จะต้องสั่งจ่ายบริษัทกลางคุ้มครองผู้ประสบภัยจากรถ จํากัด


ข้อ ๕ ในกรณีที่บริษัทจํากัดส่งเงินสมทบเพื่อจ่ายให้แก่บริษัทกลางคุ้มครองผู้ประสบภัยจากรถ จํากัด เกินจํานวนที่ต้องชําระในรอบสามเดือนใดให้บริษัทจํากัดยื่นคําร้องตามแบบที่นายทะเบียนกําหนดเพื่อขอนําเงินในส่วนที่เกินนั้นไปจ่ายเป็นเงินสมทบให้แก่บริษัทกลางคุ้มครองผู้ประสบภัยจากรถ จํากัด ในรอบสามเดือนต่อๆ ไปได้ จนกว่าเงินในส่วนที่เกินนั้นจะหมดลง


ข้อ ๖ ประกาศนี้ ให้มีผลใช้บังคับสําหรับการจ่ายเงินสมทบรอบสามเดือนแรกคือ เดือนตุลาคม ถึง ธันวาคม 2541 เป็นต้นไป


ผู้มีอํานาจลงนาม -                                                                                                   ประกาศ ณ วันที่ 25 พฤษภาคม พ.ศ. 2541

 

                                                                                                                    ไพฑูรย์ แก้วทอง

                                                                                                  รัฐมนตรีช่วยว่าการฯ รักษาราชการแทน

                                                                                                        รัฐมนตรีว่าการกระทรวงพาณิชย์
ประกาศนายทะเบียน

เรื่อง ให้บริษัทรายงานการรับประกันภัยรถตามพระราชบัญญัติคุ้มครอง

ผู้ประสบภัยจากรถ พ.ศ. 2535

----------------------------------------

เพื่อการกํากับดูแลการรับประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 ให้ดําเนินไปอย่างมีประสิทธิภาพ มีข้อมูลที่ถูกต้องรวดเร็ว และเพื่อประโยชน์สูงสุดต่อผู้เอาประกันภัย อาศัยอํานาจตามความในมาตรา 10 แห่งพระราชบัญญัติคุ้มครองผู้ประสบภัยจากรถ พ.ศ. 2535 แก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ 4) พ.ศ. 2550 นายทะเบียนจึงมีประกาศ ดังต่อไปนี้


ข้อ ๑ ให้ยกเลิก

(1) ประกาศนายทะเบียน เรื่อง ให้บริษัทรายงานการรับประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 ลงวันที่ 12 เมษายน 2550

(2) ประกาศนายทะเบียน เรื่อง ขยายระยะเวลาการผ่อนผันการรายงานการรับประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 ลงวันที่ 4 กันยายน 2550


ข้อ ๒ ให้บริษัทยื่นรายงานการรับประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 ตามแบบและรายการที่แนบท้ายประกาศนี้ ต่อนายทะเบียนภายใน 7 วัน นับแต่วันที่กรมธรรม์ประกันภัยคุ้มครองผู้ประสบภัยจากรถ เริ่มต้นให้ความคุ้มครอง


ข้อ ๓ ประกาศนี้ ให้ใช้บังคับตั้งแต่วันที่ 15 กันยายน 2553 เป็นต้นไป


ผู้มีอํานาจลงนาม - ประกาศ ณ วันที่ 6 กันยายน พ.ศ. 2553

 

จันทรา บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
ประกาศนายทะเบียน

เรื่อง กําหนดแบบคําร้องขอรับค่าเสียหายเบื้องต้นจากบริษัท

---------------------------------------

          เพื่อให้สอดคล้องกับค่าเสียหายเบื้องต้นที่มีการเปลี่ยนแปลง อาศัยอํานาจตามความในข้อ 5 ของกฎกระทรวง กําหนดความเสียหายที่จะให้ได้รับค่าเสียหายเบื้องต้น จํานวนเงินค่าเสียหายเบื้องต้น การร้องขอรับและการจ่ายค่าเสียหายเบื้องต้น พ.ศ. 2552 ออกตามความในพระราชบัญญัติคุ้มครองผู้ประสบภัยจากรถ พ.ศ. 2535 นายทะเบียนจึงกําหนดแบบคําร้องขอรับค่าเสียหายเบื้องต้นจากบริษัทใหม่ ตามแบบ บต. 3 และบต. 4 แนบท้ายประกาศนี้

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                                    ประกาศ ณ วันที่ 29 ธันวาคม พ.ศ. 2552

 

                                                                                                                   จันทรา  บูรณฤกษ์

                                                                                                                       เลขาธิการ

                                                                              คณะกรรมการกํากับและส่งเสริมการประกอบธุรกิจประกันภัย

                                                                                                                     นายทะเบียน
ประกาศนายทะเบียน

เรื่อง กําหนดแบบคําร้องขอรับค่าเสียหายเบื้องต้นจากกองทุน

-------------------------------------

          เพื่อให้สอดคล้องกับค่าเสียหายเบื้องต้นที่มีการเปลี่ยนแปลง อาศัยอํานาจตามความในข้อ 3 ของกฎกระทรวง กําหนดหลักเกณฑ์ วิธีการและเงื่อนไขการร้องขอรับค่าเสียหายเบื้องต้นจากกองทุนและการจ่ายค่าเสียหายเบื้องต้นจากกองทุน พ.ศ. 2552 ออกตามความในพระราชบัญญัติคุ้มครองผู้ประสบภัยจากรถ พ.ศ. 2535 นายทะเบียนจึงกําหนดแบบคําร้องขอรับค่าเสียหายเบื้องต้นจากกองทุนใหม่ ตามแบบ บต. 1 และบต. 2 แนบท้ายประกาศนี้

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                                    ประกาศ ณ วันที่ 29 ธันวาคม พ.ศ. 2552

 

                                                                                                                      จันทรา  บูรณฤกษ์

                                                                                                                            เลขาธิการ

                                                                           คณะกรรมการกํากับและส่งเสริมการประกอบธุรกิจประกันภัย

                                                                                                                           นายทะเบียน
ประกาศนายทะเบียน

เรื่อง แก้ไขเพิ่มเติมหลักเกณฑ์ วิธีการและเงื่อนไขเกี่ยวกับการเบิกจ่าย

และส่งคืนเครื่องหมายแสดงว่ามีการประกันความเสียหายสําหรับผู้ประสบภัยจากรถ

------------------------------------------------

          ตามที่ได้มีประกาศนายทะเบียน เรื่อง หลักเกณฑ์ วิธีการและเงื่อนไขเกี่ยวกับการเบิกจ่ายและส่งคืนเครื่องหมายแสดงว่ามีการประกันความเสียหายสําหรับผู้ประสบภัยจากรถ ลงวันที่ 8 เมษายน 2546 ซึ่งแก้ไขเพิ่มเติมโดยประกาศนายทะเบียน เรื่อง แก้ไขเพิ่มเติมหลักเกณฑ์ วิธีการและเงื่อนไขเกี่ยวกับการเบิกจ่ายและส่งคืนเครื่องหมายแสดงว่ามีการประกันความเสียหายสําหรับผู้ประสบภัยจากรถลงวันที่ 16 กรกฎาคม 2546 12 มกราคม 2548 20 มกราคม 2549 และ 3 กรกฎาคม 2549 ตามลําดับ นั้น

          เนื่องจาก พระราชบัญญัติคุ้มครองผู้ประสบภัยจากรถ (ฉบับที่ 4) พ.ศ. 2550 ลงประกาศในราชกิจจานุเบกษา เมื่อวันที่ 5 เมษายน 2550 และมีผลการบังคับใช้ ในวันที่ 6 เมษายน 2550 โดยมีผลเป็นการยกเลิกการใช้เครื่องหมาย บริษัทจึงไม่ต้องส่งมอบเครื่องหมายให้แก่เจ้าของรถหรือผู้ครอบครองรถที่ได้จัดให้มีการประกันความเสียหายสําหรับผู้ประสบภัยจากรถกับบริษัทอีกต่อไป ฉะนั้น เพื่อประโยชน์ในการบริหารจัดการเครื่องหมายที่บริษัทได้เบิกจ่ายไป และเพื่อความเป็นธรรมต่อบริษัท นายทะเบียนจึงออกประกาศไว้ ดังนี้


ข้อ ๑ ให้บริษัทที่เบิกเครื่องหมายฯ ปี 2550 (สีน้ําเงิน) ไปเพื่อใช้ในการรับประกันภัยรายงานการใช้เครื่องหมาย เครื่องหมายชํารุด เครื่องหมายสูญหาย พร้อมส่งคืนเครื่องหมายชํารุดเครื่องหมายส่งคืนให้กรมการประกันภัย ให้แล้วเสร็จภายใน 120 วัน นับแต่วันที่ 6 เมษายน 2550 (วันที่ 3 สิงหาคม 2550)


ข้อ ๒ เมื่อบริษัทได้ส่งคืนเครื่องหมายภายในกําหนดเวลาตามข้อ 1 ให้บริษัทได้รับการยกเว้น ไม่ต้องชําระค่าเครื่องหมายชํารุดและเครื่องหมายส่งคืนตาม (4.2) ของประกาศนายทะเบียน เรื่อง หลักเกณฑ์ วิธีการและเงื่อนไขเกี่ยวกับการเบิกจ่ายและส่งคืนเครื่องหมายแสดงว่ามีการประกันความเสียหายสําหรับผู้ประสบภัยจากรถ ลงวันที่ 8 เมษายน 2546 โดยการส่งคืนเครื่องหมายชํารุดเครื่องหมายส่งคืนดังกล่าว ให้บริษัทดําเนินการ ตาม (4.4) โดยอนุโลม

          ทั้งนี้ตั้งแต่บัดนี้เป็นต้นไป


ผู้มีอํานาจลงนาม -                                                                                                   ประกาศ ณ วันที่ 10 เมษายน พ.ศ. 2550

 

                                                                                                                     จันทรา บูรณฤกษ์

                                                                                                              อธิบดีกรมการประกันภัย

                                                                                                                        นายทะเบียน
ประกาศกรมการประกันภัย

เรื่อง มอบหมายให้เป็นนายทะเบียน

ตามพระราชบัญญัติคุ้มครองผู้ประสบภัยจากรถ พ.ศ. 2535

----------------------------------------

          อาศัยอํานาจตามความในมาตรา 4 แห่งพระราชบัญญัติคุ้มครองผู้ประสบภัยจากรถ พ.ศ. 2535 ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ 3) พ.ศ. 2540 อธิบดีกรมการประกันภัย มอบหมายให้นายทะเบียนตามกฎหมายว่าด้วยรถยนต์และนายทะเบียนตามกฎหมายว่าด้วยการขนส่งทางบกเป็นนายทะเบียนตามพระราชบัญญัติคุ้มครองผู้ประสบภัยจากรถ พ.ศ. 2535 ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ 3) พ.ศ. 2540 ดังต่อไปนี้


ข้อ ๑ ให้นายทะเบียนตามกฎหมายว่าด้วยรถยนต์และนายทะเบียนตามกฎหมายว่าด้วยการขนส่งทางบก เป็นนายทะเบียนมีอํานาจตรวจสอบและเปรียบเทียบปรับเจ้าของรถที่ไม่ได้จัดให้มีการประกันความเสียหายตามมาตรา 7 และมาตรา 9 แห่งพระราชบัญญัติคุ้มครองผู้ประสบภัยจากรถ พ.ศ. 2535


ข้อ ๒ การเปรียบเทียบปรับให้เป็นไปตามตารางเปรียบเทียบปรับที่กรมการประกันภัยประกาศกําหนด


ข้อ ๓ ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม -                                                                                                   ประกาศ ณ วันที่ 11 กุมภาพันธ์ พ.ศ. 2547

 

                                                                                                                พจนีย์  ธนวรานิช

                                                                                                           อธิบดีกรมการประกันภัย
ประกาศนายทะเบียน

เรื่อง กําหนดแบบคําร้องขอนําเงินสมทบส่วนที่จ่ายเกิน

เป็นเงินสมทบในรอบสามเดือนต่อๆ ไป

------------------------------------------

          เพื่อให้บริษัทประกันภัยที่ส่งเงินสมทบกองทุนทดแทนผู้ประสบภัยไว้เกินกว่าจํานวนที่ต้องชําระ สามารถขอนําเงินสมทบส่วนที่จ่ายเกินไปนั้นเป็นเงินสมทบในรอบสามเดือนต่อๆ ไปได้ จนกว่าเงินในส่วนที่เกินนั้นจะหมดลง

          อาศัยอํานาจตามความในข้อ 5 แห่งกฎกระทรวง ฉบับที่ 13 (พ.ศ. 2541) ออกตามความในพระราชบัญญัติคุ้มครองผู้ประสบภัยจากรถ พ.ศ. 2535 นายทะเบียนเห็นสมควรประกาศกําหนดแบบคําร้องขอนําเงินสมทบส่วนที่จ่ายเกินเป็นเงินสมทบในรอบสามเดือนต่อๆ ไป ตามแบบแนบท้ายประกาศนี้

          ประกาศนี้ให้มีผลบังคับใช้ ตั้งแต่บัดนี้เป็นต้นไป


ผู้มีอํานาจลงนาม -                                                                                                   ประกาศ ณ วันที่ 24 พฤศจิกายน พ.ศ. 2541

 

                                                                                                                    บรรพต  หงษ์ทอง

                                                                                                            อธิบดีกรมการประกันภัย

                                                                                                                    นายทะเบียน
ประกาศกระทรวงพาณิชย์

เรื่อง หลักเกณฑ์และวิธีการรับประกันความเสียหายสําหรับผู้ประสบภัยจากรถ

-------------------------------------------------------

          อาศัยอํานาจตามความในมาตรา 5 และมาตรา 10 แห่งพระราชบัญญัติคุ้มครองผู้ประสบภัยจากรถ พ.ศ. 2535 ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ 3) พ.ศ. 2540 รัฐมนตรีว่าการกระทรวงพาณิชย์ โดยคําแนะนําของคณะกรรมการคุ้มครองผู้ประสบภัยจากรถ ประกาศกําหนดหลักเกณฑ์และวิธีการรับประกันความเสียหายสําหรับผู้ประสบภัยจากรถไว้ดังต่อไปนี้


ข้อ ๑ เมื่อบริษัทได้รับประกันความเสียหายสําหรับผู้ประสบภัยจากรถตามพระราชบัญญัติคุ้มครองผู้ประสบภัยจากรถ พ.ศ. 2535 แล้ว ให้บริษัทออกใบเสร็จรับเงิน กรมธรรม์ประกันภัย และเครื่องหมายให้กับเจ้าของรถ


ข้อ ๒ ประกาศนี้ ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม -                                                                                                  ประกาศ ณ วันที่ 29 ตุลาคม พ.ศ. 2541

 

                                                                                                                ไพฑูรย์  แก้วทอง

                                                                                                 รัฐมนตรีช่วยว่าการฯ รักษาราชการแทน

                                                                                                 รัฐมนตรีว่าการกระทรวงพาณิชย์
ประกาศนายทะเบียน

เรื่อง การกําหนดอัตราเบี้ยประกันภัย สําหรับการประกันภัยรถ

ตามพระราชบัญญัติคุ้มครองผู้ประสบภัยจากรถ พ.ศ. 2535

----------------------------------------

          เพื่อให้อัตราเบี้ยประกันภัยสอดคล้องกับกฎกระทรวง ซึ่งออกตามความในพระราชบัญญัติคุ้มครองผู้ประสบภัยจากรถ พ.ศ. 2535 ที่ยกเว้นรถจักรยานยนต์ที่จดทะเบียนไว้ก่อนวันที่ 5 เมษายน พ.ศ. 2536 รถยนต์สามล้อที่แปรสภาพมาจากรถจักรยานยนต์ (รถสกายแลป) และรถใช้งานเกษตรกรรมตามกฎหมายว่าด้วยรถยนต์ไม่ต้องจัดให้มีการประกันความเสียหาย และให้มีเงินสมทบเข้ากองทุนเงินทดแทนผู้ประสบภัยไม่น้อยกว่าร้อยละ 7 ของเบี้ยประกันภัยที่ได้รับจากผู้เอาประกันภัย

          อาศัยอํานาจตามความในมาตรา 30 วรรค 2 แห่งพระราชบัญญัติประกันวินาศภัย พ.ศ. 2535 นายทะเบียนเห็นสมควรให้เปลี่ยนอัตราเบี้ยประกันภัย ไม่รวมภาษีอากร สําหรับการประกันภัยรถ ตามพระราชบัญญัติคุ้มครองผู้ประสบภัยจากรถ พ.ศ. 2535 เสียใหม่ ให้เป็นอัตราเบี้ยประกันภัยสูงสุดสําหรับการรับประกันภัยรถ ตามพระราชบัญญัติคุ้มครองผู้ประสบภัยจากรถ พ.ศ. 2535 ไม่รวมภาษีอากร ตามเอกสารแนบท้ายประกาศนี้ จํานวน 1 แผ่น

          ทั้งนี้ให้ใช้บังคับ ตั้งแต่บัดนี้เป็นต้นไป


ผู้มีอํานาจลงนาม -                                                                                                  ประกาศ ณ วันที่ 17 กันยายน 2536

 

                                                                                                             สนิท  วรปัญญา

                                                                                                      อธิบดีกรมการประกันภัย
ประกาศนายทะเบียน

เรื่อง กําหนดแบบและรายการรายงานประจําปีแสดงฐานะการเงินและกิจการ

ของบริษัทประกันวินาศภัย

------------------------------------------

          เพื่อให้ได้ข้อมูลทางการเงินครบถ้วนสมบูรณ์ สามารถใช้ในการกํากับและส่งเสริมให้การประกอบธุรกิจประกันวินาศภัยมีประสิทธิภาพยิ่งขึ้น และป้องกันมิให้เกิดปัญหาทางด้านการเงินในการประกอบธุรกิจประกันวินาศภัย อาศัยอํานาจตามความในมาตรา 47 แห่งพระราชบัญญัติประกันวินาศภัย พ.ศ. 2535 นายทะเบียนกําหนดแบบและรายการรายงานประจําปีแสดงฐานะการเงินและกิจการของบริษัทประกันวินาศภัย ดังต่อไปนี้


ข้อ ๑ ให้ยกเลิก

          (1) ประกาศนายทะเบียน เรื่อง กําหนดแบบและรายการรายงานประจําปีแสดงฐานะการเงินและกิจการของบริษัทประกันวินาศภัย ลงวันที่ 19 มีนาคม 2539

          (2) ประกาศนายทะเบียน เรื่อง กําหนดแบบและรายการรายงานประจําปีแสดงฐานะการเงินและกิจการของบริษัทประกันวินาศภัย (ฉบับที่ 2) ลงวันที่ 10 เมษายน 2543

          (3) ประกาศนายทะเบียน เรื่อง กําหนดแบบและรายการรายงานประจําปีแสดงฐานะการเงินและกิจการของบริษัทประกันวินาศภัย (ฉบับที่ 3) ลงวันที่ 16 กุมภาพันธ์ 2544


ข้อ ๒ ในประกาศนี้ “บุคคลหรือกิจการที่เกี่ยวข้องกัน” หมายความว่า บุคคลหรือกิจการที่เกี่ยวข้องกัน ตามความหมายที่กําหนดในมาตรฐานการบัญชีที่ออกโดยสมาคมนักบัญชีและผู้สอบบัญชีรับอนุญาตแห่งประเทศไทย


ข้อ ๓ ให้บริษัทจัดทํารายงานประจําปีแสดงฐานะการเงินและกิจการของบริษัทประกันวินาศภัยตามแบบแนบท้ายประกาศนี้


ข้อ ๔ ให้บริษัทจัดส่งรายงานประจําปีแสดงฐานะการเงินและกิจการของบริษัทตามข้อ 3 ต่อนายทะเบียน จํานวน 2 ชุด พร้อมแผ่น Diskette ที่บันทึกข้อมูลถูกต้องตรงกัน จํานวน 1 ชุด


ข้อ ๕ ประกาศนี้ให้ใช้บังคับกับรายงานประจําปีแสดงฐานะการเงินและกิจการของบริษัทสําหรับปีสิ้นสุดวันที่ 31 ธันวาคม 2547 เป็นต้นไป


ผู้มีอํานาจลงนาม - ประกาศ ณ วันที่ 3 ธันวาคม พ.ศ. 2546

 

พจนีย์ ธนวรานิช

อธิบดีกรมการประกันภัย

นายทะเบียน
ประกาศนายทะเบียน

เรื่อง กําหนดแบบและรายการรายงานประจําปีแสดงฐานะการเงินและกิจการ

ของบริษัทประกันวินาศภัย

---------------------------------------------

          เพื่อให้ได้ข้อมูลทางการเงินครบถ้วน สมบูรณ์ สามารถใช้ในการกํากับและส่งเสริมให้การประกอบธุรกิจประกันวินาศภัยมีประสิทธิภาพยิ่งขึ้น อาศัยอํานาจตามความในมาตรา 47 แห่งพระราชบัญญัติประกันวินาศภัย พ.ศ. 2535 นายทะเบียนประกาศกําหนดแบบและรายการรายงานประจําปีแสดงฐานะการเงินและกิจการของบริษัทประกันวินาศภัย ดังต่อไปนี้


ข้อ ๑ ให้ยกเลิก

          1) ประกาศนายทะเบียน เรื่อง กําหนดแบบและรายการรายงานประจําปีแสดงฐานะการเงินและกิจการของบริษัทประกันวินาศภัย ลงวันที่ 3 ธันวาคม 2546

          2) ประกาศนายทะเบียน เรื่อง กําหนดแบบและรายการรายงานประจําปีแสดงฐานะการเงินและกิจการของบริษัทประกันวินาศภัย (ฉบับที่ 2) ลงวันที่ 20 มกราคม 2548


ข้อ ๒ ในประกาศนี้ “บุคคลหรือกิจการที่เกี่ยวข้องกัน” หมายความว่า บุคคลหรือกิจการที่เกี่ยวข้องกัน ตามความหมายที่กําหนดในมาตรฐานการบัญชีที่รับรองทั่วไปซึ่งออกโดยสภาวิชาชีพบัญชี


ข้อ ๓ ให้บริษัทจัดส่งรายงานประจําปีแสดงฐานะการเงินและกิจการของบริษัทตามคู่มือการจัดทําข้อมูลทางการเงินประจําปีในรูปของสื่ออิเล็กทรอนิกส์ที่ได้พัฒนาขึ้นโดยกรมการประกันภัยและในรูปกระดาษ (Hard Copy) ที่บันทึกข้อมูลถูกต้องตรงกัน ตามแบบที่แนบท้ายประกาศนี้ จํานวน 2 ชุด

          การจัดส่งรายงานในรูปของสื่ออิเล็กทรอนิกส์ตามวรรคหนึ่ง หากข้อมูลเบื้องต้นไม่ผ่านการตรวจสอบจากระบบคอมพิวเตอร์ตามที่กําหนดไว้ในคู่มือการจัดทําข้อมูลทางการเงินประจําปีให้ถือว่าบริษัทยังไม่จัดส่งรายงาน


ข้อ ๔ ประกาศนี้ให้ใช้บังคับกับรายงานประจําปีแสดงฐานะการเงินและกิจการของบริษัทสําหรับปี สิ้นสุดวันที่ 31 ธันวาคม 2548 เป็นต้นไป


ผู้มีอํานาจลงนาม - ประกาศ ณ วันที่ 14 ธันวาคม พ.ศ. 2548

 

พจนีย์ ธนวรานิช

อธิบดีกรมการประกันภัย

นายทะเบียน
ประกาศนายทะเบียน

เรื่อง กําหนดอัตราดอกเบี้ยการให้กู้ยืมและการซื้อหรือซื้อลดตั๋วแลกเงิน

หรือตั๋วสัญญาใช้เงินของบริษัทประกันวินาศภัย

----------------------------------------------

          อาศัยอํานาจตามความในข้อ 11 แห่งประกาศกระทรวงพาณิชย์ เรื่อง การลงทุนประกอบธุรกิจอื่นของบริษัทประกันวินาศภัย ลงวันที่ 11 เมษายน 2535 นายทะเบียนประกาศดังต่อไปนี้


ข้อ ๑ การให้กู้ยืมแก่พนักงานของบริษัทโดยมีพนักงานบริษัทเดียวกันค้ําประกันหรือมีอสังหาริมทรัพย์จํานองเป็นประกันการให้กู้ยืมแต่ละรายไม่เกินห้าแสนบาท บริษัทต้องกําหนดอัตราดอกเบี้ยการให้กู้ยืมไม่ต่ํากว่าร้อยละ 8.5 ต่อปี


ข้อ ๒ การให้กู้ยืมแก่เกษตรกร สหกรณ์การเกษตรและสหกรณ์ออมทรัพย์ บริษัทจะต้องกําหนดอัตราดอกเบี้ยไม่สูงกว่าอัตราดอกเบี้ยที่ธนาคารเพื่อการเกษตรและสหกรณ์การเกษตรให้กู้ยืมแก่เกษตรกร หรือ สหกรณ์เพื่อการเกษตรและสหกรณ์ออมทรัพย์ให้กู้ยืมแก่สมาชิกแล้วแต่กรณี


ข้อ ๓ การให้กู้ยืม นอกจากที่ได้กําหนดไว้ในข้อ 1 และข้อ 2 บริษัทจะต้องกําหนดอัตราดอกเบี้ยการให้กู้ยืมไม่ต่ํากว่าร้อยละ 10 ต่อปี


ข้อ ๔ การซื้อหรือซื้อลดตั๋วแลกเงิน หรือตั๋วสัญญาใช้เงิน ตั๋วแลกเงินหรือตั๋วสัญญาใช้เงินนั้นจะต้องมีอัตราดอกเบี้ย ดังต่อไปนี้

          (1) ตั๋วแลกเงินหรือตั๋วสัญญาใช้เงินที่ต้องจ่ายคืนเมื่อทวงถาม จะต้องมีอัตราดอกเบี้ยไม่ต่ํากว่าร้อยละ 7 ต่อปี

          (2) ตั๋วแลกเงินหรือตั๋วสัญญาใช้เงินที่ต้องจ่ายคืนเมื่อสิ้นระยะเวลาตั้งแต่ 1 เดือน แต่ไม่เกิน 3 เดือน จะต้องมีอัตราดอกเบี้ยไม่ต่ํากว่าร้อยละ 8 ต่อปี

          (3) ตั๋วแลกเงินหรือตั๋วสัญญาใช้เงินที่ต้องจ่ายคืนเมื่อสิ้นระยะเวลาตั้งแต่ 3 เดือน แต่ไม่เกิน 6 เดือน จะต้องมีอัตราดอกเบี้ยไม่ต่ํากว่าร้อยละ 8.5 ต่อปี

          (4) ตั๋วแลกเงินหรือตั๋วสัญญาใช้เงินที่ต้องจ่ายคืนเมื่อสิ้นระยะเวลาตั้งแต่ 6 เดือน แต่ไม่เกิน 1 ปี จะต้องมีอัตราดอกเบี้ยไม่ต่ํากว่าร้อยละ 8.75 ต่อปี หรือร้อยละ 8.25 ต่อปี โดยถัวเฉลี่ยเป็นรายเดือน

          (5) ตั๋วแลกเงินหรือตั๋วสัญญาใช้เงินที่ต้องจ่ายคืนเมื่อสิ้นระยะเวลาตั้งแต่ 1 ปี แต่ไม่เกิน 10 ปี จะต้องมีอัตราดอกเบี้ยไม่ต่ํากว่าร้อยละ 8 ต่อปี หรือร้อยละ 7.5 ต่อปี โดยถัวเฉลี่ยเป็นรายเดือน


ข้อ ๕ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 31 สิงหาคม 2535

 

สนิท  วรปัญญา

อธิบดีกรมการประกันภัย

นายทะเบียน
ประกาศนายทะเบียน

เรื่อง กําหนดหลักเกณฑ์ วิธีการ และเงื่อนไข ในการจัดทํา

รายงานการดํารงเงินกองทุนของบริษัทประกันวินาศภัย (ฉบับที่ 2)

พ.ศ. 2554

---------------------------------------

          อาศัยอํานาจตามความในมาตรา 27/5 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 นายทะเบียนออกประกาศไว้ดังต่อไปนี้


ข้อ ๑ ประกาศนี้เรียกว่า “ประกาศนายทะเบียน เรื่อง กําหนดหลักเกณฑ์ วิธีการและเงื่อนไข ในการจัดทํารายงานการดํารงเงินกองทุนของบริษัทประกันวินาศภัย (ฉบับที่ 2) พ.ศ. 2554”


ข้อ ๒ ประกาศนี้ให้ใช้บังคับตั้งแต่วันประกาศเป็นต้นไป


ข้อ ๓ ให้ยกเลิกความในข้อ 12 และข้อ 13 แห่งประกาศนายทะเบียน เรื่อง กําหนดหลักเกณฑ์ วิธีการ และเงื่อนไข ในการจัดทํารายงานการดํารงเงินกองทุนของบริษัทประกันวินาศภัย พ.ศ. 2554 และให้ใช้ความต่อไปนี้แทน

          “ข้อ 12 รายงานการดํารงเงินกองทุนในไตรมาสที่สามของปี พ.ศ. 2554 (เดือนกันยายน) ต้องผ่านการตรวจสอบตามวิธีการที่ตกลงร่วมกันจากผู้สอบบัญชีรับอนุญาต และรับรองโดยนักคณิตศาสตร์ประกันภัย และให้บริษัทสามารถนําเสนอต่อนายทะเบียนได้ภายในวันที่ 30 ธันวาคม พ.ศ. 2554

          ข้อ 13 รายงานการดํารงเงินกองทุนในเดือนตุลาคมของปี พ.ศ. 2554 ให้บริษัทสามารถนําเสนอต่อนายทะเบียนได้ภายในวันที่ 30 ธันวาคม พ.ศ. 2554”


ผู้มีอํานาจลงนาม - ประกาศ ณ วันที่ 11 พฤศจิกายน พ.ศ. 2554

 

ประเวช องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
ประกาศนายทะเบียน

เรื่อง กําหนดหลักเกณฑ์ วิธีการ และเงื่อนไข ในการจัดทํา

รายงานการดํารงเงินกองทุนของบริษัทประกันวินาศภัย (ฉบับที่ 3)

พ.ศ. 2555

-----------------------------------------

          อาศัยอํานาจตามความในมาตรา 27/5 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 นายทะเบียนออกประกาศไว้ดังต่อไปนี้


ข้อ ๑ ประกาศนี้เรียกว่า “ประกาศนายทะเบียน เรื่อง กําหนดหลักเกณฑ์ วิธีการและเงื่อนไข ในการจัดทํารายงานการดํารงเงินกองทุนของบริษัทประกันวินาศภัย (ฉบับที่ 3) พ.ศ. 2555”


ข้อ ๒ ในประกาศนี้

          “บริษัท” หมายความว่า บริษัทที่ได้รับใบอนุญาตประกอบธุรกิจประกันวินาศภัยตามกฎหมายว่าด้วยการประกันวินาศภัยและหมายความรวมถึงสาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันภัยวินาศภัยในราชอาณาจักร

          “รายงานการดํารงเงินกองทุน” หมายความว่า รายงานการดํารงเงินกองทุนประจําปี และรายงานการดํารงเงินกองทุนรายไตรมาส (เดือนมีนาคม เดือนมิถุนายน และเดือนกันยายน)ตามประกาศนายทะเบียน เรื่อง กําหนดหลักเกณฑ์ วิธีการ และเงื่อนไข ในการจัดทํารายงานการดํารงเงินกองทุนของบริษัทประกันวินาศภัย พ.ศ. 2554 ลงวันที่ 31 สิงหาคม พ.ศ. 2554


ข้อ ๓ ในระหว่างวันที่ 31 ธันวาคม พ.ศ. 2554 ถึงวันที่ 31 มีนาคม พ.ศ. 2556

          (1) ให้บริษัทจัดทํารายงานการดํารงเงินกองทุนเพิ่มเติมจากวิกฤตการณ์อุทกภัย ตามเอกสารแนบ 1 ท้ายประกาศนี้ และให้รายงานการดํารงเงินกองทุนเพิ่มเติมจากวิกฤตการณ์อุทกภัยเป็นส่วนหนึ่งของแบบรายการของรายงานการดํารงเงินกองทุน

          (2) ให้บริษัทใช้แบบคํา รับรองของนักคณิตศาสตร์ประกันภัยตามเอกสารแนบ 2ท้ายประกาศนี้ ในการรับรองรายงานการดํารงเงินกองทุน แทนแบบคํารับรองของนักคณิตศาสตร์ประกันภัยตามประกาศนายทะเบียน เรื่อง กําหนดหลักเกณฑ์ วิธีการ และเงื่อนไข ในการจัดทํารายงานการดํารงเงินกองทุนของบริษัทประกันวินาศภัย พ.ศ. 2554 ลงวันที่ 31 สิงหาคม พ.ศ. 2554


ผู้มีอํานาจลงนาม - ประกาศ ณ วันที่ 2 เมษายน พ.ศ. 2555

 

ประเวช องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน